Diwezhat a-walch e oa en em lakaet Brenda Wootton da ganañ, e saozneg hag e kerneveureg, pa oa 40 vloaz. Dre ma rae berzh gant he chanaouennoù e oa aet da ganerez a vicher. Meur a bladenn he doa graet, adalek 1968. Deuet e oa da Vreizh evit ar wech kentañ e 1971, da Festival etrekeltiek an Oriant, dalchet er gêr-se evit ar wech kentañ er bloavezh-se. Meur a wech da choude e oa bet o kanañ e Breizh, evel e festival Kertalg.